બનાસકાંઠા જિલ્લામાં ભૂસ્તર શાસ્ત્રી દ્વારા લાલ આંખ કરવામાં આવી છે. જેમણે બુધવારે વધુ ત્રણ ટ્રકો ઝડપી લીધી હતી. જે સાથે છેલ્લા એક માસમાં ખનીજચોરીનો રૂપિયા પચાસ લાખ ઉપરાંતનો દંડ વસુલવામાં આવ્યો છે. બનાસકાંઠા જીલ્લા ભૂસ્તરશાસ્રી તરીકે ચાર્જ સંભાળતાની સાથે જ સુભાષ જોષીએ ખનીજચોરો સામે લાલ આંખ કરી છે. પહેલા દિવસે જ રૂપિયા 21 લાખનો દંડ વસુલ્યા બાદ આ કાર્યવાહી સતત ચાલી રહી છે.